วางกับดัก นำรังมดออก การใช้ยาฆ่าแมลงตามธรรมชาติ ใช้สิ่งกีดขวางตามธรรมชาติ
ทั้งผสมกันง่าย ราคาไม่แพง และได้ผลดีที่สุด มีประสิทธิภาพอย่างน่าเหลือเชื่อเลยล่ะ สิ่งที่คุณต้องการก็มีแค่กระดาษลังหรือกระดาษแข็ง (หนึ่งแผ่นต่อกับดักหนึ่งอัน) น้ำเชื่อมข้าวโพดหนึ่งขวด หรือสารละลายใดก็ได้ที่หวานๆ และผงกรดบอริค และนี่คือวิธีทำกับดัก  ผสมน้ำเชื่อมข้าวโพด 2 ช้อนโต๊ะเข้ากับกรดบอริค 2 ช้อนโต๊ะในชามใบเล็ก ผสมให้เข้ากันจนได้ส่วนผสมที่เป็นเนื้อครีมเหนียวไม่เหลว ถ้าหากว่ามันยังแฉะเกินไปก็ให้เติมกรดบอริค ใช้ช้อนทาส่วนผสมนี้ให้ทั่วกระดาษลัง ทีนี้กระดาษแต่ละชิ้นก็จะใช้เป็นกับดักได้แล้ว ถ้ามดชอบโผล่มาอยู่พื้นห้องน้ำ ก็วางเอาไว้สักอันตรงนั้น วางอันหนึ่งใต้อ่างล้างจานในห้องครัว และอีกอันตรงระเบียงหน้าบ้าน วางกับดักไว้ทุกที่ที่คุณเห็นมดได้เลย  เพราะกับดักมีกรดบอริคผสมอยู่ จึงไม่ควรเอาไว้ใกล้ตู้กับข้าวหรือใกล้ๆ กับแหล่งอาหาร คุณสามารถวางกับดักไว้นอกบ้านได้เช่นกัน อย่างเช่นวางเอาไว้บนสวนดอกไม้หรือใกล้ๆ กับถังขยะก็ได้ กลิ่นน้ำตาลอาจล่อสัตว์ตัวเล็กๆ มาแทนที่จะเป็นหมด ไม่ต่างจากลูกและหมาของคุณ ฉะนั้นควรวางกับดักให้ห่างออกจากเด็กและสัตว์เลี้ยงด้วย ถ้าคุณถูกมดรบกวนอยู่ การที่มดจะมาติดกับดักกระดาษลังเต็มไปหมดเพราะกำลังหาอะไรหวานๆ กินแล้วดันกินกรดบอริคกลิ่นน้ำหวานเข้าไปแทนก็ไม่ใช่เรื่องที่จะต้องรอนาน มดจะยังไม่ตาย แต่พิษจะเริ่มทำปฏิกิริยาในกระเพาะของมันอีกไม่นาน ในตอนนั้นมันก็จะขนอาหารกลับไปที่รังที่มีเพื่อนๆ อยู่ ซึ่งก็จะกินพิษเข้าไปเช่นกัน  เมื่อคุณเห็นมดเข้าไปและออกมาจากกับดัก ก็ปล่อยให้มันออกมาอย่างอิสระ ถ้าหากว่าคุณไปฆ่ามันทันที มันก็จะไม่ได้เอาพิษกลับไปฝากที่รัง และจะไม่ได้ฆ่ามดยกโหลเลยนะ วิธีนี้ไม่ได้เหมาะกับการฆ่ามดทั้งรัง แต่จะลดปริมาณมดรอบๆ บ้านของคุณลงอย่างเห็นได้ชัดเลยล่ะ หลังจากผ่านไปสองสามวัน คุณอาจต้องการใช้กับดักใหม่ โดยให้ผสมส่วนผสมยาพิษสำหรับมดใหม่ ทาลงกระดาษลัง แล้วตั้งกับดักอีกครั้ง หลังจากผ่านไปหนึ่งถึงสองสัปดาห์ คุณจะเห็นได้ว่าจำนวนมดที่มากินน้ำเชื่อมลดลงไปมาก เมื่อคุณเริ่มเห็นซากมดรอบๆ บริเวณใกล้เคียงกับดักและไม่มีขบวนมดเดินแถวเข้าบ้านคุณอีกต่อไป นั่นแปลว่าทุกอย่างสำเร็จเรียบร้อย มดงานจะกินของเหลว ไม่ใช่ของแข็ง แต่มันสามารถแบกข้าวโพดป่นกลับรังได้นะ มันจะป้อนของแข็งให้กับตัวอ่อน ซึ่งจะเปลี่ยนอาหารเป็นของเหลวและป้อนกลับให้มดงานนั่นเอง ในกรณีนี้ กรดบอริคก็จะวนเวียนไปยังครอบครัวมดหลายต่อหลายรุ่นเลยล่ะ  จานที่ใส่เมล็ดข้าวโพดป่นกับบอแรกซ์จะต้องเตี้ยพอที่มดจะเข้าไปและออกมาได้ คุณสามารถทำส่วนผสมจากเมล็ดข้าวโพดป่น บอแรกซ์ และน้ำอีกเล็กน้อยได้อีกด้วย โดยให้ทาส่วนผสมนี้บริเวณที่คุณพบมด ถ้ามดยังอยู่กันที่บ้านของคุณไม่ว่าจะใช้สเปรย์ฉีดหรือทำกับดักแค่ไหน คุณก็ต้องไปฆ่ามันถึงแหล่งซึ่งก็คือรังมันแล้วล่ะ เมื่อคุณเห็นแถวเดินของมด ให้ตามไปให้ไกลที่สุดเพื่อหารังของมัน รังมดอาจอยู่ด้านนอก ซ่อนอยู่ใต้หินหรือแนวพุ่มไม้ หรืออยู่ในบ้านของคุณก็เป็นได้ ขึ้นอยู่กับสายพันธุ์ของมด   มดดำเล็ก เป็นหนึ่งในสายพันธุ์ที่มักจะบุกบ้านคนมากที่สุด มดชนิดนี้จะเดินช้าๆ ยาวๆ แล้วทิ้งกลิ่นเอาไว้ให้พวกจมูกดีๆ ตามพวกมันออกไปด้านนอกได้ สามารถพบรังของพวกมันได้ตามพุ่มไม้รอบๆ สวน  มดเหม็น (ได้ชื่อมาจากกลิ่นเหมือนมะพร้าวเน่าที่จะปล่อยออกมาเมื่อคุณบี้มัน) จะสร้างรังไว้ในบ้าน โดยอยู่บริเวณกรอบหน้าต่างหรือในกำแพง และยังสร้างรังนอกบ้าน โดยอยู่ในกองฟืน กองหญ้า ใต้หิน และตามรอยแตกที่อยู่นอกบ้านอีกด้วย   มดดำ มักจะสร้างรังตามรอยแตกในทางเดินหรือบนถนน คุณอาจไม่สามารถหารังมันเจอได้ เพราะมักจะซ่อนอยู่ใต้แนวทางเดิน แต่ก็ยังสามารถหาทางเข้าเจอได้  มดคันไฟ มักจะไม่เข้ามาในบ้าน แต่คุณก็ควรหารังมันให้เจอเผื่อป้องกันเวลาคุณเดินในสวนด้วยเท้าเปล่า หาเนินขนาดใหญ่ที่อยู่เหนือพื้นขึ้นมาและเหมือนจะสร้างขึ้นจากทรายร่วนๆ เติมน้ำครึ่งถึงเต็มหม้อใบใหญ่ ต้มให้เดือดด้วยไฟสูง เมื่อน้ำเดือดแล้ว และยังมีเสียงวี้ดๆ จากความร้อน ก็ให้รีบเอาน้ำออกจากครัวไปยังรังที่พบได้เลย พยายามเทลงไปในรูทางเข้าที่คุณพบ น้ำเดือดจะฆ่ามดที่สัมผัสกับน้ำได้หลายร้อยตัว และยังทำให้รังพังอีกด้วย ถ้าหากว่ารังมีขนาดค่อนข้างใหญ่ คุณอาจต้องใช้น้ำมากกว่าหนึ่งหม้อมาเทใส่รัง  ถ้ารังอยู่ในบ้าน วิธีใช้น้ำเดือดอาจทำให้บ้านของคุณเสียหายได้ แทนที่จะใช้น้ำ ให้สาดน้ำสบู่สักชามใส่รังมดแทน หรือจะสวมถุงมือแล้วแกะรังเอาใส่ถังน้ำให้มดจมน้ำตายก็ได้ ถ้าคุณกำลังจะจัดการหมดคันไฟ ให้สวมกางเกงขายาวโดยยัดชายเข้าไปในถุงเท้าและใส่เสื้อแขนยาวก่อนที่จะเข้าใกล้รังมันก่อนนะ มดคันไฟต้องโกรธแน่ๆ และจะออกมาพร้อมกันเป็นฝูงและจะไต่ขึ้นเสื้อผ้าของคุณนั่นเอง ถ้าน้ำเดือดได้ผล วันแห่งการฆ่าหมดของคุณก็จบลงแล้ว แต่ถ้าคุณยังเห็นว่ามีมดจำนวนเล็กน้อยกลับมาอีก ก็ให้ต้มน้ำเดือดเทใส่อีกครั้ง บางทีอาจต้องทำมากกว่าหนึ่งครั้งเพื่อฆ่ามดให้หมดนั่น  ถ้าน้ำเดือดดูเหมือนจะไม่ได้ผล ให้ใช้เสาปักลงไปในรัง โยกเสาไปมาจนกว่าจะได้ปล่องขนาดพอเหมาะ แล้วเทเบกกิ้งโซดาลงไปในปล่องครึ่งหนึ่งตามด้วยน้ำส้มสายชู ถ้าคุณตั้งใจจะฆ่ามดคันไฟ คุณจะลองใช้วิธีที่เรียกว่า "ใส่เข้าไปในถัง" ก็ได้นะ โดยสวมกางเกงขายาวและสอดขากางเกงลงไปในถุงเท้ายาวเพื่อการป้องกัน ใช้พลั่วขุดรังมดคันไฟอย่างรวดเร็วแล้วตักใส่ในถังที่มีเบกกิ้งโซดาโรยอยู่ ซึ่งจะกันไม่ให้มดปีนออกมาได้ ทำต่อไปเรื่อยๆ จนกว่าจะขุดรังออกมาได้หมด จากนั้นก็เทน้ำส้มสายชูผสมน้ำให้มดจมตายหรือใช้น้ำเดือดก็ได้ บางครั้งมันอาจยากเกินที่จะเข้าถึงรังทั้งหมดนั่นได้ แต่คุณก็ยังสามารถหารูทางเข้าได้นะ โดยให้เทน้ำร้อนเดือดลงกลางรูทางเข้า แต่แค่ปิดรูปทางเข้าก็ได้ผลแล้ว วิธีก็คือใช้ดินหรือหินปิดและโรยกรดบอริครอบๆ ในปริมาณที่พอดี แล้วมดจะมีแนวโน้มที่จะย้ายรังของมัน เติมของเหลวลงในขวดโดยผสมน้ำยาล้างจานหนึ่งส่วนต่อน้ำเปล่าสองส่วน จากนั้นเขย่าให้ส่วนผสมเข้ากันดี เมื่อเห็นแนวทางเดินของมด (หรือตัวเดียวก็ตาม) ให้ฉีดส่วนผสมนี้ใส่เลย มดจะหยุดและเริ่มสำลัก เช็ดซากหมดออกด้วยผ้าเปียก และเก็บขวดสเปรย์นี้เอาไว้ใช้ได้ในครั้งต่อไป  การวางจานตื้นๆ ที่มีน้ำสบู่อยู่ก็เป็นอีกวิธีที่ดีในการฆ่าหมด โดยใช้เหยื่อบางอย่างที่หวานๆ ล่อมดเข้ามา วิธีนี้เหมาะที่จะใช้ในการฆ่ามดเป็นฝูง แต่ไม่เหมาะกับการฆ่าทั้งรัง ถ้าหากว่าคุณเห็นว่ามันกลับมาอีก คุณอาจต้องหาสาเหตุของปัญหาแล้วล่ะ น้ำสบู่ถือเป็นยาฆ่าแมลงตามธรรมชาติที่ใช้ฆ่าแมลงได้แทบทุกตัว ไม่เพียงแค่มดเท่านั้น ลองใช้กับแมลงสาบก็ได้นะ มดเกลียดน้ำส้มสายชูเอามากๆ เลยล่ะ และคุณสามารถทำยาฆ่าแมลงที่ทั้งง่ายและราคาถูกด้วยเพียงน้ำส้มสายชูและน้ำเปล่าได้ด้วย โดยผสมน้ำส้มสายชูและน้ำเปล่าเข้าด้วยกันในอัตราส่วน 50/50 ในขวดสเปรย์ ฉีดใส่มดโดยตรงเพื่อฆ่ามัน จากนั้นก็ใช้ทิชชู่เช็ดออกและทิ้งซะ  และยังสามารถใช้น้ำส้มสายชูกับน้ำเปล่าเป็นตัวกีดขวางได้ด้วยการฉีดไว้ให้ทั่วขอบหน้าต่าง แนวประตู และที่อื่นๆ ที่เห็นว่ามดเข้ามาทางนั้น บางคนก็ค้นพบว่าการใช้น้ำส้มสายชูทำความสะอาดพื้น หน้าต่าง และเคาน์เตอร์ในห้องครัวจะทำให้มดมีสิทธิ์เดินผ่านบริเวณนั้นน้อยลง น้ำส้มสายชูใสนั้นเป็นตัวทำความสะอาดในครัวเรือนชั้นดีเลยล่ะ และเมื่อมันแห้งแล้วคุณก็จะไม่ได้กลิ่นมันเลย ถ้าคุณทนกลิ่นของน้ำส้มสายชูไม่ไหว จะใช้น้ำเลมอนฉีดใส่มดแทนก็ได้ มดเกลียดกรดซิตริกในน้ำเลมอน ฉะนั้นคุณจึงสามารถใช้สเปรย์นี้ในการกีดขวางได้ด้วยการฉีดรอบๆ ขอบต่างๆ ในบ้านด้วยก็ได้ โดยให้ผสมน้ำเลมอน 1 ส่วนกับน้ำเปล่า 3 ส่วน และใช้เป็นสเปรย์อเนกประสงค์ไปเลย ดินเบาที่ใช้กับอาหารได้ (Food-grade) นั้นมีประสิทธิภาพในการฆ่าแมลงสูงมาก ซึ่งไม่เป็นพิษภัยต่อมนุษย์หรือสัตว์เลี้ยงเลยแม้แต่น้อย มันทำขึ้นมาจากฟอสซิลไดอะตอมซึ่งป่นเป็นผง เมื่อแมลงเดินผ่านผงดินนี้ พวกฟอสซิลเล็กๆ จะไปขีดข่วนขี้ผึ้งด้านนอกที่เคลือบกระดูกของแมลงเอาไว้ ซึ่งจะทำให้ตัวแมลงแห้งตายไปได้ ให้โรยผงดินเบาบริเวณแผ่นกระดานที่ปิดขอบล่างของผนัง ขอบหน้าต่าง และรอบๆ บริเวณขอบกั้นในบ้านเพื่อฆ่ามด โดยให้ใช้พวกเครื่องมือที่จะใช้ฉีดผงดินเข้าไปได้หรือลูกยางเป่าฝุ่นในการฉีด  แนะนำให้ใส่แมสก์หรือผ้าปิดปากคลุมให้ทั่วหน้าเมื่อใช้ดินเบา แม้จะกินดินเบาเข้าไปแล้วไม่เป็นอันตราย แต่อนุภาคเล็กๆ เหล่านี้อาจทำให้ปอดของคุณทำงานหนักเมื่อหายใจเอาเข้าไปก็เป็นได้ ดินเบาจะไร้ประสิทธิภาพไปเลยถ้ามันเปียกหรือเมื่ออากาศมีความชื้น มันจะกลับมาใช้งานได้อีกครั้งก็ตอนที่แห้ง ฉะนั้นถ้าความชื้นในบ้านของคุณไปลดกำลังของดินเบาลงล่ะก็ ให้พิจารณาการใช้เครื่องลดความชื้นในบริเวณที่มีปัญหาดู เป็นวิธีโดยธรรมชาติที่แท้จริง และสามารถใช้กับมดได้จริงๆ ด้วย เมื่อมดกินกรดบอริคเข้าไป มันจะเป็นพิษต่อกระเพาะและทำให้มดตายได้ กรดบอริคยังสร้างความเสียหายให้กับโครงกระดูกของมดเหมือนที่ดินเบาทำอีกด้วย กรดชนิดนี้จะมีรูปร่างเป็นผงสีขาวหรือฟ้า ซึ่งคุณสามารถใช้ลูกยางเป่าลมเป่าผงนี้เข้าไปยังบริเวณที่คุณพบมด อย่างใกล้ๆ แผ่นกระดานปิดขอบล่างผนังหรือขอบหน้าต่างได้  กรดบอริคไม่ใช่ยาฆ่าแมลงที่เป็นพิษ แต่ก็ไม่ควรให้มนุษย์หรือสัตว์กินมันเข้าไป ให้หลีกเลี่ยงบริเวณที่ลูกๆ และสัตว์เลี้ยงของคุณชอบไปเล่น และอย่าใช้ใกล้ๆ กับแหล่งอาหารหรือในตู้กับข้าวล่ะ แม้ว่ามันจะไม่เป็นอันตรายต่อสัตว์เลี้ยงคุณ แต่ก็เป็นพิษต่อสัตว์ตัวเล็กอย่างนก สัตว์เลื้อยคลาน และปลาได้  กรดบอริคเป็นพิษต่อแมลงที่มีประโยชน์เช่นกัน มีสสารตามธรรมชาติมากมายที่มดเกลียดเต็มไปหมด และมันก็จะไม่เข้าใกล้กับสารพวกนั้นเลย ถ้าคุณใช้หนึ่งในสารพวกนี้ทำรอยรอบๆ ขอบหน้าต่าง รอบๆ ระเบียงของบ้านคุณ และจุดใดก็ตามที่มดจะเข้ามาได้ ก็จะเป็นการกีดขวางไม่ให้มันเข้ามาได้นั่นเอง โดยให้ทำรอยใหม่ทุกๆ สองสามวัน เพราะเมื่อรอยนั้นหายไป มดก็จะกลับเข้ามาได้นั่นเอง ส่วนสิ่งที่ใช้ได้ผลก็มีดังต่อไปนี้  อบเชย พริกคาแยนป่น เปลือกส้มหรือเลมอนป่น ผงกาแฟ วิธีนี้จะไม่ทำให้เกิดรอยเหนียวในบ้านของคุณ แต่มดไม่ชอบกลิ่นซิตรัสเข้มข้นมากๆ เอาซะเลย โดยคุณสามารถหยดสารละลายน้ำเลมอนครึ่งหนึ่งผสมกับน้ำเปล่าอีกครึ่งหนึ่งเอาไว้รอบๆ ด้านนอกบ้านได้ มันไม่ชอบกลิ่นน้ำมันหอมระเหยหลากหลายชนิด และหลายๆ กลิ่นก็ถือเป็นกลิ่นหอมสำหรับมนุษย์ด้วยซ้ำ หยดน้ำมันหอมระเหย 10 หยดผสมกับน้ำเปล่า 1 ถ้วย จากนั้นก็ฉีดสารละลายนี้ทั้งในบ้านและนอกบ้านเพื่อกันให้มดห่างออกไป และนี่คือกลิ่นน้ำมันที่คุณสามารถลองใช้ได้  น้ำมันเลมอน น้ำมันเปปเปอร์มินต์ น้ำมันยูคาลิปตัส (อย่าใช้น้ำมันชนิดนี้ใกล้ๆ กับแมวล่ะ! เพราะมันเป็นพิษกับแมว แต่ไม่เป็นพิษกับสุนัขนะ) น้ำมันลาเวนเดอร์ น้ำมันไม้ซีดาร์ ขณะที่อยู่ในช่วงฤดูใบไม้ผลิ ซึ่งเป็นช่วงที่มดมักจะชอบเข้ามาในบ้าน ให้ทำความสะอาดพื้น เคาน์เตอร์ห้องครัว และตู้กับข้าวให้สะอาด มันจะเป็นการไล่มดออกไปได้ในระยะยาวเลยล่ะ ถ้ามดไม่ได้กลิ่นอาหาร มันก็จะไม่สนใจที่จะเข้ามาบุกรุกบ้านคุณหรอกนะ  เก็บภาชนะใส่อาหารปิดฝาให้แน่นด้วย โดยเฉพาะพวกน้ำตาล น้ำผึ้ง น้ำเชื่อม หรืออาหารอื่นๆ ที่มดชอบ ทำความสะอาดรอยหกในทันที โดยเฉพาะรอยหกของน้ำผลไม้หรือน้ำเชื่อม ถ้าคุณไม่มีทางให้มดเข้า มันก็มักจะอยู่แค่บริเวณหน้าบ้าน หารอยแตกรอยรั่วเล็กๆ ที่มดอาจเข้ามาได้ อย่างใต้ประตู รอบขอบหน้าต่าง และรอยแตกอื่นๆ ของโครงสร้างบ้าน จากนั้นก็ใช้ยาแนวหรือวัสดุอื่นปิดรูเพื่อไม่ให้มีรอยรั่ว และฉีดกลิ่นลาเวนเดอร์หรือเลมอนเพื่อผลที่ดี
ทำกับดักกรดบอริคผสมน้ำตาล. ตั้งกับดักในที่ที่คุณเห็นมดบ่อยๆ. รอจนกว่ากับดักจะล่อมดมาได้. เปลี่ยนกับดักเมื่อน้ำเชื่อมแห้งลง. ใช้กับดักไปเรื่อยๆ จนกว่าจะไม่มีมดเข้ามาติดกับแล้ว. ใช้กับดักเมล็ดข้าวโพดป่นกับบอแรกซ์เพื่อฆ่าตัวอ่อน. ตามมดไปที่รัง. เตรียมหม้อน้ำเดือด. เทน้ำเหนือรังมัน. ตรวจดูมดอีกครั้งเมื่อผ่านไปสองสามวัน. ถ้าคุณไม่สามารถเข้าถึงรังมดได้ ก็ปิดรูมันซะ. ใช้น้ำยาล้างจานและน้ำเปล่า. ลองใช้น้ำส้มสายชูกับน้ำเปล่า. ทำสารละลายจากน้ำเลมอน. โรยดินเบาเอาไว้ในบ้าน. ใช้กรดบอริค. สร้างเส้นที่มดจะไม่เดินข้าม. บีบน้ำเลมอนตามแนวขอบนอกบ้าน. ใช้น้ำมันหอมระเหยไล่มดออกไป. ทำความสะอาด เพื่อที่มดจะได้ไม่อยากเข้ามา. ผนึกบ้านไว้เพื่อกันไม่ให้มดเข้า.
https://www.wikihow.com/Kill-Ants-without-Pesticides https://www.wikihow.com/Kill-Ants-without-Pesticides https://www.wikihow.com/Kill-Ants-without-Pesticides https://www.wikihow.com/Kill-Ants-without-Pesticides
Laying Traps Taking Out a Nest Using Natural Insecticides Trying Natural Deterrents